Martinique i sommeren 1940 kort efter Frankrigs fald.
Godmorgen, kaptajn Morgan. Hvad kan jeg gøre for Dem?
- Det samme som i går. - Vil De forlade havnen midlertidigt?
Det er rigtigt.
- Navn? - Harry Morgan.
- Nationalitet? - Eskimo.
- Amerikaner. - Bådens navn?
Queen Conch, Florida. Vi skal fiske ligesom de andre dage.
Vi er hjemme i aften og går ikke mere end 30 sømil ud.
Fem francs. Én ting til:
De må ikke komme i nærheden af St. Lucia eller Dominica.
Ny ordre?
Ja, fra admiral Roberts, guvernør for Fransk Vestindien.
- Hurra for det. - Har De noget at klage over?
Hej, Harry. Hvordan går det?
Det var dejligt.
- Tog du øl med? - Horatio kommer med dem.
- Jeg har tømmermænd i dag. - Det har du hver dag.
- Ikke i tirsdags. - Nå nej. Det glemte jeg.
Der er Horatio. Hjælp ham lige.
- Godmorgen, kaptajn. - Fik du fat i madding?
Ja, masser.
- Vagten snuppede en øl. - Mr. Johnson har råd til det.
- Harry, må jeg...? - Én!
- Godmorgen, mr. Johnson. - Går vi ud?
- Hvordan bliver vejret? - Ligesom i går. Bare bedre.
- Så lad os gå ud. - Okay. Hop om bord.
Vær klar til at kaste los.
Mr. Johnson, jeg skal have benzin på.
- Det koster penge. - Hvor meget?
28 cent pr. Gallon. 40 gallons... Det giver 11 dollars og 20 cent.
- Her er 15 dollars. - De skal nok få byttepenge.
- Træk det fra i regnskabet. - Kast los!
Hold fast, Johnson! Så er der bid!
Hal lidt ind. Ikke for meget! Den springer alligevel.
Træk så til igen! Tre-fire gange!
Træk den anden line ind. Ikke for meget!
- Den er væk. - Nej, den er ej.
Hvis den stikker af, så lad den svømme.
- Den er væk! - Nej, den er på krogen.
- Nej, den er helt sikkert væk. - Det skal jeg nok afgøre.
- Nu er den i hvert fald væk. - Nej! Sejl efter den!
- Den trækker. - Det er vægten af linen.
Jeg kan dårligt hale den ind. Måske er den død.
Måske. Men den springer stadig derude.
- Fart på! - Jeg skynder mig.
Kan De ikke sætte madding på? Hvorfor er han så med?
Når den store stikker af, ser De hvorfor. Han er hurtig.
En dollar om dagen er en unødvendig udgift.
- Han er nødvendig. Ikke også? - Det håber jeg.
- Kan Eddie ikke gøre det? - Nej.
- Hvad er der galt? - Han har lige mistet en fisk.
Mr. Johnson, De er uheldig. Harry, må jeg...?
I køleboksen. Kun én!
Hvorfor er den drukkenbolt med?
Eddie var god, før han slog sig på flasken.
- Han er ikke god nu. - Vi sejler videre.
Er han familie? Hvorfor tager De Dem af ham?
Han tror, han tager sig af mig. Lad den løbe ud!
Mr. Johnson, må jeg spørge Dem om noget?
Ikke nok med at jeg betaler øllerne, men der er også pant på flaskerne!
Er De nogensinde blevet stukket af en død bi?
Jeg er aldrig blevet stukket af nogen bi.
Så tror jeg, jeg vil sove videre. Tak for skænken.
Pas på linen!
- Det er vist nok for i dag. - Hvad skete der?
De mistede bare stang og line. De holdt den for stramt.
Havde De været spændt fast, var De røget med ud.
Måske har De held med damer. Lad os gå ud sammen i aften.
- Forbandede drukkenbolt! - Er De god til at svømme?
- Jeg har fået nok nu! - Det har jeg også.
Han skylder for 16 dage!
15!
- Du snakker for meget, Eddie. - Det ved jeg godt, Harry.
Okay, glem det.
- Hvad med i morgen? - Jeg gider ikke fiske mere.
Det er klart. De fisker 16 dage, får et par stykker på krogen -
- der bestemt ikke er ringe, og mister dem begge.
- De er bare uheldig... - Klap i, Eddie!
- Jeg skylder kun for 15 dage. - Nej, 16. Plus stang og hjul.
- Det hænger De på. - De sløsede med det.
Hvis De smadrede en lejet bil, måtte De hoste op.
- Ikke, hvis han sad i den! - Den var god, Eddie.
De var skødesløs. Stangen stod mig i 275.
Jeg tager ikke penge for linen.
Og 16 dage til 35 dollars. Det giver 560. 560, Eddie.
De har fået kredit, så det er 825 i alt. Og det vil jeg have!
Så meget har jeg ikke på mig. Jeg går i banken i morgen.
- Så siger vi det. - Lad os få en drink.
- God idé. - Du bliver her og lukker af.
Jeg troede, de strøg flaget kl. 18.
- Det er Vichy i en nøddeskal. - Det er deres flag!
Undskyld. Må jeg bede om Deres navne?
Den herre talte nedsættende om Vichy.
- Vel gjorde jeg ej. - Jeg hørte ikke efter.
Navnene er Johnson og Morgan. Vi bor på Hotel Marquis.
- D'herrer. - Bourbon. Og rom til mig.
- Havde I heldet med jer i dag? - Nej, Frenchy.
- Vi mistede en kæmpefisk. - Måske får De den i morgen.
- Nej, jeg gider ikke mere. - Det er en skam.
Nå, men skål.
Jeg går i bad. Det var... 825.
Johnson? Hvad tid i morgen?
- Lad os sige ved ellevetiden. - Jeg venter på Dem.
Problemer, Harry? Så er du altså ledig nu?
Der kom nogen i dag, som ville leje din båd.
- Fiskere? - Nej, venners venner.
Glem det!
De vil kun leje båden for én nat. De betaler godt.
Jeg skal ikke blandes ind i jeres lokale politik.
Det er meget vigtigt... Må jeg gå med dig op?
Ja, kom bare.
Er der nogen, der har en tændstik?
Tak.
- Hvem er det? - Hun kom i dag med flyet.
Hør nu, Frenchy, angående det andet.
Jeg ved, hvor din sympati ligger, men hold mig udenfor.
Hvis de opdager, jeg hjælper jer, tager de måske min båd.
- De kommer i aften. - De spilder bare deres tid.
Beklager. Vi ses.
Er jeg trist? Er jeg trist?
På hver en tåre, jeg græd, ses det vist.
Er jeg trist? Hvad var du
hvis hver drøm som du bar' gik itu?
Der var engang, jeg var den eneste ene.
Men nu er jeg kun mutters alene.
Var jeg glad? Til i dag...
Men så gik han til sidst. Er jeg trist?
Syng med... Der var engang
Jeg var hans eneste ene...
- Men nu er jeg... - Kun mutters alene.
Var jeg glad? Til i dag...
Men så gik han til sidst. Er jeg trist?
- Jeg kan ikke få fat i dem. - Dem, der ville leje båden?
- De udsætter sig selv for stor fare. - Jeg har ikke bedt dem komme.
Send dem væk.
Kom så med den... Johnsons tegnebog.
Hvad fabler du om? Hvad går der af dig?
Hvad er du ude på?
Hit med tegnebogen, Slim.
Jeg vil helst ikke kaldes Slim. Det er jeg for tynd til.
Hold op med det pladder. Hvad foretrækker du?
Det kunne godt ligne dig, Steve.
Jeg vidste ikke, du var hoteldetektiv.
- Johnson er min kunde. - Han taler ikke pænt om dig.
Stjæl fra nogen, der ikke skylder mig penge.
- Han tabte den. Jeg samlede den op. - For at aflevere den, velsagtens?
Nej. Jeg kan ikke lide ham.
- Det er en god undskyldning. - Og jeg mangler rejsepenge.
Fint, men hug dem fra en anden. Hvor interessant!
Finder du noget?
60 dollars i kontanter og 1400 i rejsechecks.
- Havde du ventet mere? - Han skylder mig 825 dollars.
"Jeg har dem ikke," siger han. "Jeg skal i banken i morgen."
Og her er en billet til flyet i morgen tidlig.
- Han ville altså snyde dig? - Godt, du huggede den fra ham!
Så har jeg jo gjort dig en tjeneste.
Men du ville have beholdt det hele. Jeg har også krav på en bid.
Ikke også, Slim? Hvor meget synes du er rimeligt?
- Det må du afgøre. - Hvad siger du til...?
- Harry, de insisterede. - Det er ikke Gérards fejl.
Kom ind og luk døren.
- Jeg er ikke interesseret. - Nej. Men luk nu døren.
Undskyld, vi trænger os på, men det er vigtigt...
- Vent lidt. - Jeg må hellere gå.
- Vi ses. - Vi fik ikke talt færdig.
Hun må godt høre det. Men det hjælper ikke.
- Det er farligt at komme her. - Vi er ikke bange.
- Det er jeg. Jeg beklager. - Vi betaler 2500 francs.
- Det er kun 50 dollars! - Det er mere for os.
Det er kun en lille tur til et sted 40 km herfra.
- Vi har ikke flere penge. - Jeg kan bare ikke gøre det.
Senere kan det få stor betydning for Dem.
Jeg troede, amerikanerne var på vores side.
Det er de. Men jeg hører, at man kan ende på Djævleøen.
- Det vil jeg helst ikke. - De sender ikke amerikanere derud.
Tror De ikke?
- Hvem der? - Det er mig, Harry.
Hej, Harry. Hvordan går det? Jeg ville tale med dig...
Mr. Morgan, kan vi tale videre?
- Hvem er de mænd? - Eddie er en ven af mig.
- Jeg så ham nede på havnen. - Du har en god hukommelse.
Sprutten påvirker ikke min hukommelse. Ellers drak jeg ikke.
Så ville jeg glemme, hvor godt det smager, og drikke vand igen.
- De kunne også glemme vandet. - Jeg ser for meget af det.
Er De blevet stukket af en død bi?
Jeg er aldrig blevet stukket af en bi.
- Er du? - Du er god nok, dame.
- Kun du og Harry har... - Glem ikke Frenchy.
For døde bier kan stikke ligesom de levende.
Især hvis de var vrede, da de døde.
- Jeg er ofte blevet stukket. - Hvorfor stikker du ikke igen?
Det siger Harry også. Men jeg har ingen brod.
- Snakker han altid så meget? - Altid.
- Hvad ville du, Eddie? - Jo, Harry, jeg...
- Det har jeg vist glemt. - Det gør ikke noget. Vi ses på båden.
Harry, kunne du...? Tak. Du er en kammerat.
Vi kan snakke natten lang, og svaret er og bliver nej.
Jeg er ligeglad med Frankrig og Martinique. Find en anden.
Kom, Slim. Vi har stadig et mellemværende.
Lad, som om I er hjemme. Der er cigaretter der.
Jeg vil se Johnsons fjæs, når du giver ham den.
Hvor blev du dog af? Skal De stikke af med min dame?
- Hun har noget til Dem. - Deres tegnebog.
- Hvor har du den fra? - Jeg stjal den.
Du er en køn en! Hvad vil du gøre ved det?
Hvad vil De gøre? Se hellere, om alle pengene er der.
- Det stoler jeg på. - Kig nu hellere efter.
- Der mangler ikke noget. - Er De sikker?
- Tæl hellere de rejsechecks. - Der er 1400 dollars.
Men De skulle i banken... Hvad tid afgår flyet?
- KI. 6.30. - Og banken åbner kl. 10.
Jeg kan heller ikke lide ham.
De ville underskrive de rejsechecks, ikke? Har du en kuglepen?
825.
Stands! Bliv stående.
- Bliv, hvor du er. - Jeg sidder på en cigaret.
Det er forfærdeligt. Beauclerc slap vist væk.
- Men kun jeg ved, I talte med dem. - Og Eddie. Han glemmer det nok.
Når politiet kommer, ved I intet!
Frenchy, vær ikke dum! Bliv her!
Monsieur Gérard! Monsieur Gérard!
Hold op, Cricket.
Han skrev ikke hurtigt nok. Ét minut til, så havde den været der!
Bliv, hvor De er, og forhold Dem roligt!
- Hvem er det? - Sureté Nationale.
Gestapo? Der er mange af dem, hvad?
- Hvad er der sket med ham? - Vildfaren kugle. Amerikaner.
Beklageligt. Bær ham ud.
- Sørg for ro. - Må vi bede om ro!
Dette er beklageligt, men vær ikke urolige.
Vi er kun ude efter dem, der forbryder sig mod loven.
Vi udvælger nogle få personer.
Dem, vi ikke udpeger, skal straks gå.
Baren vil blive lukket... for i aften.
Denne mand. Dem.
Dem... og den unge dame.
Er du nogensinde blevet stukket af en død bi?
Jeg kendte ikke de mænd. De kom ind og fik en drink.
- De havde ikke set dem før? - Hvor ligger Deres sympati?
- Jeg holder med Frankrig. - Godt. Bliv ved med det.
Og næste gang, mistænkelige personer indfinder sig hos Dem -
- bør De underrette os. Det kan forhindre blodsudgydelser.
Hvordan kan jeg se, om de er mistænkelige?
- Det kan De sikkert se. - De kan gå nu.
Beauclerc og Emile slap væk. De sprang af vognen.
Undersøg de steder, der står på listen.
Kaptajn Morgan, kendte De de mænd? Så De dem på cafeen?
- Men De kendte den døde mand? - Han lejede min båd.
Han havde lejet den. Han havde en flybillet til i morgen.
Han havde ingen penge på sig. Kun nogle rejsechecks.
- Plejede han at have det? - Han havde 60 dollars.
Dem tog jeg. Han skyldte mig 825 dollars.
Så havde De ingen grund til at dræbe ham, vel?
Men desværre dræbte nogen ham.
Hvorefter De inddrev en del af gælden.
Har De pengene på Dem? Må jeg have lov?
- Må jeg have lov? - Det er mine.
Hvor ved vi det fra?
Tak. Vær ikke bekymret. Pengene konfiskeres af en regering -
- der er neutral.
Hvis De har krav på dem, vil De få dem.
Frøken... Så var der ikke mere.
"Browning, Marie. Amerikaner. 22 år." Hvornår ankom De?
I eftermiddags. Jeg bor på Hotel Marquis.
- Hvor kommer De fra? - Trinidad. Port of Spain.
Og før det, frøken? Hjemmefra, måske?
- Nej, fra Brasilien. Rio. - Alene?
- Hvorfor stoppede De her? - For at købe en ny hat.
For at købe en ny... hat.
Se på mærket. Så tror De mig måske.
Jeg tvivlede ikke på Dem. Det var kun Deres tonefald.
Jeg spørger igen. Hvorfor stoppede De her?
- Jeg havde ikke flere penge. - Hvor var De under skyderiet?
Det skal du ikke svare på. Lad være!
- Hold Deres mund! - Slå mig bare.
Lad os nu ikke skændes. Vi vil bare til bunds i sagen.
Det kommer De ikke ved at slå folk. Det bringer ulykke.
Det vil tiden vise. Hvis vi vil tale med Dem, er De vel på hotellet?
Hvordan kan jeg rejse, når De har mit pas og mine penge?
Passet får De tilbage. Og hvis pengene er Deres -
- skal det nok gå i orden.
Måske kunne den amerikanske konsul hjælpe med det?
Det er De i Deres gode ret til. Hvor ligger i øvrigt Deres sympati?
Jeg passer mig selv. Og det klarer jeg fint uden Deres hjælp.
- Godnat, kaptajn. - Lad os komme ud.
Jeg forstår ikke det her. Jeg er jo lige kommet.
- Du er landet midt i en krig. - Som går ud på hvad?
Fyrene derinde var Vichy-folk. Ved du, hvad det er?
Lidt.
De har flåden med sig. Du så krigsskibet i havnen.
Dem, de skød på, er De Frie Franskmænd. Ved du, hvad det er?
Nu kan jeg snart ikke følge med.
De fleste her på øen er patrioter. De er for de Gaulle.
- Harry! Er der ballade? - Nej, Eddie.
- Jeg så, de tog dig med... - Alt er i orden nu.
- Jeg ville have hjulpet... - Det ved jeg. Gå ned på båden.
- Harry, kan du...? - Nej. Ikke flere i aften. Smut!
- Jeg kunne godt selv bruge en drink. - Vi kan få en herinde.
- Hvad skulle det være? - Hvad vil du...?
- Vi ser os lidt omkring. - Fortrød du?
- De tog alle mine penge. - Det havde jeg glemt.
Måske kan jeg gøre noget. Efter en lang dag bliver jeg tørstig.
- Har du udset dig en? - Har du noget imod det?
Du er jo tørstig. Måske går jeg hjem på hotellet.
Må jeg?
Tak.
- Godaften. - Kom ind.
- Du er sur, ikke? - Hvorfor tror du det?
- Jeg opførte mig ikke pænt. - Du fik jo fat i en flaske.
- Du er sur. - Jeg er da...
Ja, du er ligeglad. Men du bliver sur alligevel.
Du sagde selv, jeg skulle gøre det, ikke?
Det gjorde jeg vel. Og du var god til det.
Vil du helst have, jeg lader være med den slags?
- Hvorfor spørge mig? - Jeg er nysgerrig.
- Godt. Jeg gør det ikke igen. - Jeg bad dig ikke...
Bare rolig. Det er ikke noget offer.
De er også for tåbelige, den slags mænd. En samling...
Jeg skulle snakke! Jeg er ikke et hak bedre.
- Hvor længe har du rejst? - Skal det være nu?
Min livshistorie. Hvor skal jeg begynde?
- Jeg kender den allerede. - Hvorfra?
Dig selv. Da fyren slog dig... blinkede du knap nok.
Det havde du prøvet før. Jeg ved meget om dig, Slim.
Næste gang jeg bliver slået, må jeg gøre noget ved det.
- Du glemte drinken. Hvem er nu sur? - Det er jeg!
- Hvem er det? - Mig.
- Der er åbent. - Du glemte din flaske.
Jeg sagde, jeg ikke ville have den!
Du er sur, ikke? Jeg spurgte, om du er sur.
- Jeg er træt og vil sove. - God idé.
- Hvad er du så sur over? - Jeg bliver sur på grund af dig.
Du vidste straks, hvad du skulle mene om mig, ikke?
- Snak bare videre. - Du kender mig ikke, Steve.
Det går ikke. Jeg ville have, du skulle føle dig luset.
Det gik heller ikke. I stedet føler jeg mig luset.
Sådan har jeg aldrig følt før.
Jeg ville have... Jeg troede, at måske...
Gå nu med dig, før jeg gør mig selv helt til grin.
Hvor længe har du været væk hjemmefra, Slim?
Det kommer ikke... Seks måneder.
- Skal du hjem? - Hvordan?
- Hvad vil du lave her? - Måske finde et job.
De hænger ikke på træerne. Her er heller ikke rart.
Minder det dig om nogen, Steve?
Jeg har aldrig set det før. Ville du rejse hjem, hvis du kunne?
Jeg ville gå... hvis der ikke var så meget vand.
Bare rolig. Du skal nok komme hjem.
- Hvad? - Her er flasken igen.
Den er ved at blive et problem.
- Vil du have et glas? - Nej.
- Jeg troede, du var træt. - Det troede jeg også.
Du gav mig noget at tænke på. Du sagde, du kunne hjælpe mig.
Hvordan...? Du vil tage det job for Frenchys venner!
- Hvis jeg kan finde resterne af dem. - Jeg fløj over Djævleøen. Ikke rart.
- Nej. - Jeg vil ikke være skyld i...
Det er ikke kun for din skyld. Jeg har selv brug for penge.
- Kan Frenchy ikke hjælpe? - Jeg vil ikke have hans hjælp.
Lad være, Steve. Du må ikke gøre det.
Hvorfor tager du ikke flasken og smutter i seng?
- Her. Kan du bruge dem? - Jeg troede, du var flad!
Du er god. Du er virkelig god.
"Jeg ville gå hjem, hvis der ikke var så meget vand."
- Hvem var pigen, Steve? - Hvilken pige?
Hende, der gav dig så høje tanker om kvinder?
Du tror, jeg løj, ikke? Der er omkring 30 dollars.
Ikke nok til en færgebillet. Men nok til at kunne sige nej.
Og du må få dem, hvis du vil have dem.
Undskyld, Slim. Men du er stadig god, og jeg vil...
Det er rigtigt! Du vil ikke tage imod noget fra nogen.
Du er ikke svær at gennemskue. Kun en gang imellem.
Det meste af tiden ved jeg præcis, hvad du vil sige.
Resten af tiden...
Resten af tiden er du bare en skiderik.
- Hvorfor gjorde du det? - For at se, hvordan det var.
- Hvordan var det så? - Det ved jeg ikke endnu.
Det er endnu bedre, når du hjælper til.
Du skifter ikke mening om pengene her?
De tilhører mig, ligesom mine læber. Jeg ser ingen forskel.
Det gør jeg.
Du behøver ikke spille komedie over for mig, Steve.
Du behøver ikke sige noget, ikke gøre noget. Intet.
Måske... bare fløjte.
Du kan godt fløjte, ikke? Man spidser munden og puster.
Du holder vagt!
Det er i orden. De er væk.
De går ind på læsiden af Anguilla fra syd. Tre kilometer fra odden.
Der er en lille vig, ikke? Og signalet?
- Emile kan vise det. - Han skal ikke med.
Jeg tager af sted alene.
- Hvad er signalet? - Blink med projektøren.
De svarer med to blink. De skal have to personer med.
- Hvordan kan jeg kende dem? - Vi kender ét navn. Paul de Bursac.
- Hvor sætter jeg dem i land? - Kap St. Pierre. En båd møder Dem.
Vær på den båd, Frenchy. Jeg går ud ved middagstid for at fiske.
Med lidt held er jeg tilbage ved midnat.
- Jeg sejler uden lys på. - Én ting, mr. Morgan.
I går afviste De os bestemt.
- Hvorfor skiftede De mening? - Jeg skal bruge pengene nu.
De ved ikke, hvad det betyder. Jeg er glad for, De er med os.
Jeg får penge for det.
Og jeg vil godt have pengene nu.
Charles, jeg ville ikke stole på mr. Morgan.
- Har lægen set på hans ben? - De holder øje med alle lægerne.
- Er knoglen ramt? - Vistnok ikke.
- Hvorfor har han en pude under? - Så gør det mindre ondt.
Det skal gøre ondt. Han risikerer af få koldbrand.
- Er De læge? - Nej, men jeg kender til skudsår.
- De kan stole på mig nu. - Held og lykke, Harry.
Der er fri bane.
Mere kaffe, frøken?
Hvad er det, du spiller? Hvad hedder den melodi?
Ikke noget endnu. Jeg leger bare lidt med teksten.
Det er ikke så godt. Vil du høre?
Jeg løber hen til telefonen, hver gang den ringer.
Jeg er så alene. Du kender det selv.
Jeg fortæller stjernerne om mine sorger
hænger i en bar, til den skal til at lukke.
Sådan er den. Og så er den ikke længere.
- Jeg kan godt lide den. - Jeg skal bare finde teksten.
Godmorgen, Cricket. Hej, Slim, har du sovet godt?
- Bedre end længe. Kaffe? - Jeg har fået.
Du har været tidligt oppe.
Jeg skulle købe en flybillet til dig. Du flyver kl. 16. Kan du nå det?
Ja. Så tog du altså den opgave?
Ja, nu behøver du ikke få våde fødder.
- Var det ikke det, du ville? - Jo, men...
- Vil du godt have, jeg rejser? - Ja, jeg vil.
- Sæt hende på flyet, ikke? - Det skal jeg nok.
Jeg ser dig nok ikke mere. Men hvis jeg kommer forbi...
Ja, kig ind. Jeg lægger min adresse hos Frenchy.
Til den tid har jeg måske lært at fløjte. Du må have det.
Det var godt, så længe det varede.
- Det er nok bedre sådan. - Det ved jeg nu ikke.
Du kender ham ikke så godt. Han er noget for sig.
- Hej, Harry. - Hvad laver du her?
Jeg vidste, du skulle ud. Mig narrer du ikke. Hvad med...?
- Du skal ikke med. - Bare til en lille spids.
- Hop så af, Eddie. - Hvorfor hidser du dig op?
- Det ville jeg ikke byde dig. - Jeg vil ikke have dig med.
- Hvorfor slog du mig? - Så du kan forstå det.
- Du er ikke særlig sød. - Du ville snyde din egen mor.
Det sagde jeg kun for sjov.
Eddie?
Tak. Du er en kammerat. Hvorfor vil du ikke have mig med?
- Fordi jeg ikke vil. - Du er bare sur.
Men du bliver glad, når du ser mig igen.
Kom frem!
- Det er bare mig, Harry. - Hvordan kom du om bord?
Jeg købte et par øller, og så sneg jeg mig om bord.
Hvis du kunne svømme hjem, smed jeg dig over bord.
Vi to må holde sammen, når vi er i knibe.
- Hvordan ved du, jeg er i knibe? - Mig narrer du ikke.
- Hvor skal vi hen? - Hvad hvis nogen skyder på dig?
På mig? Med en pistol?
- Hvem skulle gøre det? - Ingen, hvis du er heldig.
- Harry, hvor skal vi hen? - Det skal du nok få at vide.
Find fiskegrejet frem. Er du ikke glad for, du tog med?
Nej.
Tag den her på, Eddie. Det er koldt.
- Sig mig, hvad sker der? - Ikke noget.
Jo, der gør! Hvad skal du med de våben?
- Vi kan møde hajer og sådan. - Hajer? Om natten?
- Hvad betyder 'og sådan'? - Hold kursen.
Vi skal på en opgave.
Hvad for en opgave? Hvad skal jeg gøre?
- Kan du bruge sådan et? - Det kan alle og enhver da.
Man skal bare trykke af. Det kan jeg godt.
Du og dine dumme spørgsmål! Om jeg kan bruge et gevær!
- Hvorfor skal jeg bruge det? - Jeg spurgte bare.
Selvfølgelig kan jeg det. Sommetider er du lidt dum.
Sommetider tror jeg ikke, du hører efter.
- Bliver det slemt, Harry? - Ikke hvis vi er heldige.
Det var derfor, du ikke ville have mig med. Du var ikke sur.
- Du var bekymret for mig. - Hold kursen, Eddie.
Nu har jeg det bedre. Jeg skal nok klare det.
Hvorfor ser du sådan på mig? Hvad griner du ad?
En vittighed, vi ikke kender svaret på... Om du kan klare det.
Det må du ikke sige, Harry. Du ved, jeg er god nok.
Ja, men du styrer over det hele. Hold nu kursen.
Harry, må jeg få en enkelt? Ellers ryster jeg bare.
Det bliver en lille én, så jeg får lidt gavn af dig.
Hvad sker der?
- Hvem er det? Hvad skal vi? - Samle et par fyre op.
Tag geværet og gå ned agter. Hvis der sker noget, så skyd.
- Du skal bare ikke skyde mig. - Hvad hvis der sker dig noget?
Aner det ikke. Du har inviteret dig selv med. Gå så.
Harry Morgan. Beauclerc har sendt mig. Fjern den lygte!
- Hvor er Beauclerc? - Han har haft problemer.
- Hvad er Deres navn? - De Bursac.
Den er god nok, Eddie. Kom om bord.
- Han nævnte ikke nogen kvinde. - Det er min kone.
Hvorfor tager De en...?
Nå, det må De selv om. Lad os komme af sted.
Deres kufferter.
Det er i orden, Eddie. Slap bare af nu.
Vent med at aflade! Vi er ikke hjemme endnu.
Hvis hun fryser, kan hun gå nedenunder.
Mr. Morgan, hvem er De?
Jeg ejer båden. Beauclerc betaler mig for at hente Dem.
De er ikke en af os. Jeg forstår det ikke.
Og jeg forstår ikke, at De slæber Deres kone med i krig.
Bliver De betalt for det her? Så sejl os til Martinique.
Vi er faktisk på vej.
- Hvad er der, Harry? - Stille! Jeg så noget.
Hør!
- Hvad er det? - Stille! Hør engang!
- Er det patruljebåden? - Kan du ikke høre det?
- Vær klar! Giv mig geværet! - Du kan ikke klare dem.
- Du siger altid, du er så god. - Lad mig! Hvad skal jeg gøre?
Ikke noget, hvis vi er heldige. Ellers skal vi væk i en fart.
- Hvad betyder det her? - Problemer, hvis de ser os.
De kan intet gøre. Bare læg Dem ned på dækket.
Selvom det nok ikke hjælper meget. Læg Dem nu ned!
Hvis De redder Frankrig, redder jeg min båd.
Fart på, Eddie!
Skyd ikke!
Der var heldet med os igen.
Sæt hende på 160 og hent førstehjælpskassen.
Det er ikke så slemt. Men hvorfor ville De overgive Dem?
- Lad os få ham op på sædet. - Nej, han bløder på puderne.
- Okay, Eddie. Tag en drink. - Tak, Harry.
Hjælp mig med at få hans frakke af.
Rolig nu, gamle jas.
- Der er kommet en båd efter Dem. - Det forstår jeg ikke.
Nogle mennesker har planlagt det her. De ved mere, end vi gør.
Det er de Bursac. Det er den anden fyr. Hans kone.
- Mit navn er Gérard. - Rolig. Han er såret.
Vi løb ind i en patruljebåd.
Jeg sejler rundt, til I er i land. Held og lykke.
Godaften, Mama.
- Du sagde, hun var rejst. - Det troede jeg, hun var.
- Hej, Steve. - Satte du hende ikke på flyet?
- Jo, men jeg ville ikke med. - Efter alt, hvad jeg gjorde!
Det var derfor, jeg ikke rejste.
Kvinder! Her står jeg på hovedet. Nå. Det kommer ikke bag på mig.
Steve! Du er ikke sur, vel? Jeg fik refunderet billetten.
Ja, det skal fedt hjælpe. Hun giver. Kun øl til ham.
Det går nok. Jeg har fået et job.
- Frenchy mener, jeg kan synge. - Det er jo hans værtshus.
- Du gør mig så gal, at jeg kunne... - Hvad?
- Harry, du må hjælpe mig. - Hvad er der nu?
- Kom bare, ud med det. - Manden er alvorligt såret.
- Kuglen skal bare pilles ud. - Kan du ikke gøre det?
De har jo genkendt min båd! I det øjeblik, jeg går ud...
- Du skal ikke ud. - Er de her?
- I kælderen. - Hvorfor ikke midt på baren?
De har spærret alle veje af.
- Se, hvad du er havnet i! - Vi kan rejse, når du vil.
- Harry, vil du ikke nok? - Glem det!
Kaptajn Morgan, De har en regning her på 6356 francs.
Hun har ret. Du har nok styr på regnskabet.
Vi eftergiver den, hvis De vil hjælpe os.
Også hendes regning? Og jeg skal kun tage kuglen ud?
Fint, bortset fra én ting. Jeg skylder stadig de penge.
Slim, gå op og hent medicinkassen på mit værelse. Kom ned i kælderen.
Slim, her er nøglen. Tag noget varmt vand med.
Harry! Harry! Kan jeg hjælpe?
Nej. Hvis politiet kommer, så husk historien.
Hvad for en historie?
- Bare hold dig skjult. - Nu kan jeg huske den!
- Hvad vil De? - Han har inviteret mig.
- De er ikke læge. Hvor er lægen? - Vær tålmodig!
- Hvordan ved jeg, De kan...? - Det ved De ikke.
- Har han været væk længe? - Et par minutter.
Hør så her...
Han har feber. Men vi skal bare have kuglen ud af ham.
- De rører ham ikke! - I orden.
Hun ved ikke, hvad hun siger. Harry, du lovede det!
Vil De ikke hjælpe Deres mand? Så brug hovedet.
De kan ikke få en læge. Og så kan jeg lige så godt hjælpe.
- Det får De ikke lov til! - Er han da noget særligt?
Han er bare lidt dårlig. Så han er ikke så meget værd...
De må slå mig senere. Slim, det er madame de Bursac.
Pas på Slim. Hun slår nemlig igen. Gør du ikke?
- Kom med vandet. - Han vil bare hjælpe.
- Hvem er De? - Bare endnu en frivillig.
- Hvor skal vandet hen? - Ned i fadet. Er det varmt?
Kogende.
Hæld noget af det i. Og smid dem derned.
- De må hellere gå ud. - Jeg kan godt klare det.
- Så tag det her. - Hvad er det?
Kloroform. Hvis han vågner, så giv ham lidt på en vattot.
De må ikke åbne den endnu. Tag fire af dem frem.
Kom med lampen, så jeg kan se, hvad jeg laver.
Det er fint.
Kom så, Slim.
Hold den lige.
Rolig! Giv ham noget af det. Georges, hold på hans hoved.
Kom nu!
Fint! Lad hende ligge. Tag flasken.
- Er der noget tilbage? - Jeg tror, der er nok.
Det får vi vist ikke brug for. Han er også bevidstløs.
Kom nærmere med lampen. Frenchy, giv mig fadet.
Vift de dampe væk, ellers besvimer vi alle sammen.
Værsgo, Frenchy. Der er din kugle.
Den blev stoppet. Ellers havde den knust knoglen.
Godt. I forbinder ham. Der er hæfteplaster i kassen.
Jeg må hellere få sygeplejersken ud, ellers vågner hun aldrig.
- Prøver du at gætte hendes vægt? - Hun er tungere, end du tror.
- Løs hendes tøj op. - Du er ellers så dygtig.
- Kig hellere til manden. - Han løber ingen vegne.
Det gør hun heller ikke.
Steve! Må jeg godt give hende lidt af det her?
Nå, De er vågen igen. Vær glad for, at De besvimede.
- Hvad skete der? - Det taler vi om i morgen.
Prøv at få lidt søvn.
Hvorfor er De kommet med ham?
Jeg elsker ham. Jeg ville være sammen med ham.
- Det er en god grund. - Der er en anden grund.
De sagde, jeg skulle tage med. Vores venner.
De sagde, det ikke nyttede, at han efterlod mig i Frankrig -
- hvor tyskerne kunne tage mig.
- Det lyder rimeligt. - Jeg sagde, jeg bare var til besvær.
At jeg var bange.
Men det er ikke godt for ham at have mig med -
- for jeg påvirker ham. Nu er han også bange.
Det har han ikke opfundet... Det at være bange.
Tak, mr. Morgan.
Han har ikke feber mere.
Tror De...?
Jeg er ikke læge, men det ser godt ud.
Hvis han vågner, så giv ham en pille.
Mr. Morgan. Mr. Morgan, jeg...
- Nu besvimer De vel ikke igen? - Nej.
- Jeg prøver bare at få sagt noget. - Sig frem. Jeg bider ikke.
Var det ikke for Dem, ville Paul... Beklager min opførsel.
De er bare ked af, at De gjorde Dem selv til grin.
Ja, det gjorde jeg, ikke?
Jeg bliver aldrig mere vred over de ting, De siger.
Endnu et skørt kvindemenneske...
Undskyld forstyrrelsen, men jeg kommer med morgenmad.
Hvordan har patienten det? I har måske ikke set efter?
Han kommer sig. Hvis der sker noget, så få fat på mig, ikke?
Jeg håber, De har det hele. Æggene er lidt hårdkogte...
- Det kan jeg godt lide. - De kan sagtens. Ikke også?
Jeg vil sove lidt. Vi ses senere.
- Hvad vil du? - Jeg skal bruge en tændstik.
Tak. Nu mangler jeg bare en cigaret.
Nu skal jeg. Lad mig hjælpe dig.
Når jeg vil have skoene af, kan jeg godt selv tage dem af.
- Godt. Er du sulten? - Nej.
- Lidt morgenmad? - Jeg vil bare sove nu.
God idé. Det kan jeg godt hjælpe dig med.
Et varmt bad får dig til at sove bedre.
Du skal ikke tage mine sko af eller putte mig i bad.
- Kan jeg slet ikke gøre noget? - Jo, skrub...
Mr. Morgan, De gør mig ikke vred, når De siger det.
Jeg tror aldrig mere, jeg bliver vred over de ting, De siger.
- Er jeg god? Virker det anden gang? - Du vil gøre noget for mig, ikke?
Gå rundt om mig. Kom nu! Gå helt rundt om mig.
- Kunne du se noget? - Nej. Nej, Steve.
Der er ingen bånd, der binder dig... endnu.
Det kan jeg godt lide.
Bortset fra skægget.
Hvad med at barbere dig? Så prøver vi det igen.
- Senere, Frenchy! - Politiinspektøren er her. Kom.
- Jeg skal barberes. - Han har Eddie.
De fylder på ham og udspørger ham.
- Det var godt, jeg ikke lå i badet. - Pas på båndene, Steve.
- Du falder og brækker halsen. - Jeg kan ikke se nogen bånd.
De er usynlige, Frenchy.
I skulle have set den fisk. Mindst 900 pund.
Det var den største marlin, du har set.
- Marlin er en sværdfisk. - Godmorgen, kaptajn.
- Vil De ikke sidde ned? - Det er lidt tidligt at feste.
- Fortsæt, mr. Eddie. - Han kalder mig mr.!
- Er De blevet stukket af...? - Det er han ikke. Fortsæt!
Jeg fortalte om vores fisk i nat.
Den var så stor, vi næsten ikke kunne holde den!
Men vi holdt den, til den var helt mør.
Det var mørkt, og vi sloges stadig. Den må have vejet mindst...
...1000 pund.
Hver gang mr. Eddie drikker, vokser den fisk.
- Den må have været lille i starten. - Fik De uhyret trukket ind?
Nej, sagde Eddie ikke, vi stødte på en tysk ubåd?
De skød på os, og vi stak af. Man skal jo passe på.
Det forklarer jo, hvorfor De stak af fra patruljebåden.
- Og skød en projektør i stykker. - Patruljebåd?
- Så havde du ret, Eddie. - Jeg ser godt i mørke.
Han fablede om en båd, men jeg troede ham ikke.
Der er en ting, jeg ikke forstår, kaptajn Morgan.
Fisker en professionel fisker for sin egen fornøjelses skyld?
Stiller De aldrig spørgsmål? Taler De aldrig?
Nej, sikkert ikke. Hvad sagde De?
Fisker en professionel fisker for sin egen fornøjelses skyld?
- Vi kan lide det, ikke? - Kan du huske i Key West...?
Vi kommer ingen vegne. Mr. Eddie!
I Key West den 4. juli klokken otte. Den fik jeg ind!
Klokken var syv. Og du gav den rom!
Hvad med de to passagerer, De hentede på Anguilla?
Hvordan skulle jeg have fået dem i land? I ærmet?
- De kunne have sat dem i land. - Det kunne jeg.
Kan 500 dollars hjælpe Dem til at huske?
Jeg husker fint. Jeg husker, at De tog mit pas og mine penge.
Husker De bedre, hvis De får Deres pas og penge?
Også de 825 dollars fra Johnsons? Plus de 500?
De er hård at handle med.
Næppe. De mennesker kan ikke være nemme at finde.
De finder sikkert på noget. Tænk over det og lad høre fra Dem.
Hørte du det? Han var vred. Men han lugter nok snart lunten.
- Han tror, du vil stikke dem. - Så lad ham tro det.
- Hvad sker der så? - Har han undersøgt hotellet?
Han vil ikke kun have dem. Han vil have hele flokken.
Du kan intet gøre, før fyren dernede kan flyttes.
Indtil da er I sikre. Giv os noget morgenmad.
- Vil du nu have morgenmad? - Ja, nu. Hvad sagde du?
Jeg har tænkt over det. De fyre prøvede at drikke mig fuld.
De kender mig ikke, vel, Harry?
Hvad tror du, de prøver at få ud af mig?
- Ved du det ikke? - Nej.
- Fint. Du har fået hikke. - Har jeg? Det har jeg søreme også.
- Drik hellere noget vand. - Vand? Nej, ikke det!
- Det hjælper. - Jeg klarer mig uden.
Hold dig fra politiet. De tror ikke på din historie igen.
- Hvad for en historie? - Bare hold lav profil.
En historie om en meget uheldig farvet mand
der blev anholdt nede i Hongkong.
Han fik 20 års fængsel bag lås og slå
da han sparked' på Buddhas gongong.
Og nu spiller han klaver for at tjene til
en billet til landet med de fri.
Selvom han siger, at hans hjem er i Frisco by
er det faktisk i Tennessee.
Så synger han...
Hvem vil mon holde af mig?
Hvem vil føre mig hjem til San Francisco
og få mig begravet dér?
Hvem vil låne mig en 50-dollar-seddel
så jeg kan forlade Hongkong for evigt
og finde lykken igen?
Tror I ikke
at jeg længes sådan efter den gamle by?
Men når jeg vil af sted
så får jeg bare et nej...
- Har du set Eddie? - Nej, ikke hele aftenen.
Hvor er Frenchy?
Det var historien om en meget uheldig mand
der blev anholdt i gamle Hongkong.
Han fik 20 års fængsel bag lås og slå
da han sparked' til gamle Buddhas gongong.
Jeg skal på arbejde. Kan du lide den?
Du behøver ikke synge i den kjole.
- Du kan gøre mig så... - Netop!
- Har du set Eddie? - Ikke siden i middags.
Jeg kan ikke finde ham. Jeg ved ikke, hvad der er galt.
Der sidder en fyr derovre med overskæg. Han skygger mig.
Hold øje med ham. Jeg går nedenunder.
- Bliv og hør hende synge. - Jeg kommer om lidt.
- Giv hende et knus fra mig. - Hun mister bare pusten.
- Her er teksten. Er du frisk? - Jeg kunne godt bruge en drink.
Selvfølgelig. Kom. Hvad vil du have?
- Whisky og soda. - Jeg tager det samme.
- Hvordan har De det? - Meget bedre. Jeg er så taknemlig.
Glem det. Lad mig lige se.
Der er ingen blødning.
- Gør det ondt? - Lidt.
Men jeg kan ikke spise med venstre hånd.
Vi må sørge for, De bliver skudt i den anden arm næste gang.
I får ikke brug for mig mere. Frenchy, jeg rejser.
- Når jeg har fundet Eddie. - Er han forsvundet?
Jeg kan ikke finde ham. Det ligner ham ikke at forsvinde.
Jeg håber ikke, der er sket noget.
- Lad ham blive her. - Det vil han ikke synes om.
Inden længe kommer Renard igen, så du må få ham væk.
Kan vi ikke tage med Dem?
Hvorfor overhovedet rejse? Jeg har problemer nok i forvejen.
Hvorfor kom De hertil? Hvad skal De lave her?
Har De hørt om Pierre Villemars?
Det mener jeg. Vichy har ham. Han er død, ikke?
Nej, han er på Djævleøen. Og jeg skulle befri ham.
Han er en mand, de undertrykte vil tro på og følge.
- Skulle De befri ham? - De har ikke så høje tanker om mig.
Jeg spekulerer selv på, hvorfor de valgte mig.
Jeg er ikke modig.
Jeg er tværtimod altid bange.
Gid jeg var som Dem.
Når faren lurer, tænker De kun på, hvordan De kan undgå den.
Ordet 'fiasko' kender De ikke. Mens jeg...
Jeg frygter fiaskoen, og så bliver jeg bange.
Jeg kan godt se, at det er en smal sag -
- at befri en berygtet patriot fra Djævleøen.
Men hvordan vil De gøre det?
Vi finder en udvej.
Og hvis det slår fejl, og jeg...
...stadig er i live, overdrager jeg min mission til en anden.
Måske til en bedre mand. For der er altid en anden.
Det forstår tyskerne ikke om dem, de undertrykker.
Der vil altid stå en anden klar.
Vi ville operere herfra, men min klodsethed -
- har gjort det umuligt. Derfor må vi tage med Dem.
Jeg kan ikke få Dem om bord. Der er vagter alle vegne.
- Hvordan skal jeg gøre det? - Hvad vil De gøre?
De håber, jeg fører dem til Dem. Uden Dem kan jeg komme ned på båden.
Jeg går ud i tågen -
- og starter først motoren uden for havnen.
- Det er svært nok uden Dem. - Kaptajn Morgan har ret.
Det er ikke hans krig. Det bliver det forhåbentlig en skønne dag -
- for vi kan godt bruge ham. De har gjort nok for os.
Gerard sagde, at De nægtede at forråde os.
Jeg kan stadig gøre det.
De kan gøre meget, men at stikke folk -
- ligger ikke til Dem.
- Held og lykke. - Jeg håber, De finder Deres ven.
Farvel og tak.
- Frenchy, jeg vil tale med dig. - Jeg kommer op om lidt.
- Har du set Eddie? - Nej, men din skygge er her stadig.
- Ja. - Hvad er der?
Jeg har en fornemmelse af, at det hele kan eksplodere.
Vi tager af sted i aften, så snart jeg har fundet Eddie.
Alle tre. Men det bliver hårdt. Jeg er flad.
Vi skal prise os lykkelige -
- hvis vi kan slæbe os til Port-au-Prince.
Jeg ved ikke, hvornår du kommer hjem. Der kan gå lang tid.
Måske aldrig. Eller frygter du det? Jeg er kostbar, Steve.
Du skal bare spørge.
Hvor hurtigt kan du pakke? Her er mange mennesker! Vent.
Vi rejser først ved midnat. Pas nu dit arbejde.
- Er du klar, Slim? - Ikke trist! Sådan har jeg det ikke.
Du ser heller ikke sådan ud. Okay, kom så, drenge.
Det er måske rigtigt nu. Måske hører vi to sammen.
Men når alt kommer til alt
så ved vi så lidt.
Det varer måske kun en dag, kærlighed skifter som vejret.
Når alt kommer til alt, så ved vi så lidt.
Hvem ved, hvorfor forårsblæsten ikke varer ved?
Hvorfor skjuler stjernerne sig, når det regner?
Kærligheden kommer og gør dig til træl.
Vil den synge en sang? Vil den sige farvel?
Ja, hvem ved? Måske skal du være min.
Måske skal jeg kun være din en stund.
Ligesom andre har.
Er det det, jeg vented' på? Er jeg den ene?
Jeg håber kun, at det er sandt.
Selvom vi kun ved så lidt.
Harry! Madame de Bursac vil tale med dig.
Hun er oppe på dit værelse. Gå nu derop, Harry.
Tak.
De skulle ikke være kommet. Det er for farligt.
De har allerede gjort meget, men jeg vil bede om en tjeneste mere.
Tag dem her.
Det var min bedstemors. Jeg fik dem til mit bryllup.
Der er alt, hvad jeg ejer. Vil De gemme dem for os?
- Hvad hvis De tager mig...? - Så smid dem over bord.
- Så får de dem i hvert fald ikke. - Og hvis De aldrig afhenter dem?
Så er de et afdrag på vores store gæld til Dem.
Renard er på vej herop.
- Så han dig? - Det tror jeg ikke.
Tag dem her og gå derud, begge to.
Når han er gået, følger du hende ned i kælderen.
Godaften. Må vi komme ind?
Godaften. Jeg er aldrig bevæbnet. Hvad sker der?
- Dem, vi søger... - Har De ikke fundet dem?
Nej, men vi kender deres navne. Monsieur og madame de Bursac.
- Korrekt, ikke? - Det ved jeg ikke.
Jeg tænkte, at måske... Dejlig parfume!
Kan De lide den? Det kan jeg også.
Kom bare frem, Slim.
- Du kender jo drengene. - Godaften.
Så er vi alle samlet. Undtagen mr. Eddie -
- som han ynder at blive kaldt.
- De har ham altså? - Nu mangler vi kun de to.
Hvis De ikke vil hjælpe os, vil han måske.
Sidst gav vi ham spiritus. Denne gang får han intet.
Det kan han ikke klare. Han går i stykker.
- Det kan De forhindre. - Ja, det kan jeg.
Har du en cigaret? Kan du ikke få hans mund på gled?
Når det er nødvendigt.
Der ligger nogle i skuffen, Slim.
De kan spare mr. Eddie for en masse... ubehag.
Og spare mig tid, hvis De siger, hvor de mennesker er.
- Hvad får jeg for det? - Jeg tror næppe, jeg behøver betale.
De har sikkert ret. Jeg mangler en tændstik.
Frem med dem! Ja, træk bare revolveren!
Gør det bare! Gør det! Træk dem! Prøv bare!
De bliver skudt alligevel. Nu har jeg fået nok.
I mishandler en stakkels, gammel drukkenbolt, slår på kvinder!
Gør det bare! Så kan du holde din ven med selskab!
Se engang! Er det ikke tåbeligt?
Så tæt på var det. Frenchy, tag deres våben.
Her.
Sæt jer over på sofaen. Træd over ham!
Sid ned!
Kom bare frem!
Det er den ene. Den anden er i kælderen. Hent hjælp!
Gør dem klar og kom så tilbage.
Slim, du pakker. Vi rejser, når Eddie er kommet fri.
Klap i! Vil du vide, hvordan jeg vil få ham fri?
Så let kan jeg også smadre dig! Der er en telefon herude.
I ringer og får ham løsladt. En af jer!
Jeg har ikke glemt dig.
I får høvl, indtil den ene af jer ringer.
Og jeg tror, jeg begynder med dig.
Løslad ham øjeblikkeligt.
- Sig, at du forklarer senere. - Jeg forklarer senere.
Sig, de skal sende ham herhen og afvente nærmere ordrer.
Send ham til hotellet og afvent nærmere ordrer.
Ind med dig! Du skal udfylde nogle havnepas.
Og så Paul og madame de Bursac.
Jeg kommer nu, Frenchy.
- Nu kan I tage over. - Tak, mr. Morgan.
- De er klar, Harry. - Bring dem ned til båden.
- Hvor sejler du dem hen? - Måske til Djævleøen.
Vi kan måske endda befri din ven, Villemars.
Hvorfor gør du det, Harry?
Fordi jeg kan lide jer og ikke kan lide dem.
- Det er jeg glad for... - Ikke noget kysseri!
- Pas på de fyre derinde. - I skal nok få god tid.
Hvis du lader dem gå, brænder de hotellet ned.
Når Villemars kommer tilbage, bliver det vores tur.
Vi ses på båden.
Det er i orden.
- Hej. Hvordan går det? - Det går fint nu.
Du er vist glad for at se mig. De ville ikke give mig en...
Jeg giver dig en på båden. Vi rejser. Klar, Slim?
- Ja, Steve. Luk lige døren. - Skal hun med os?
- Det ser sådan ud. - Mener du...? Hvem er du?
- Er du blevet stukket af en død bi? - Var det dig?
Man skal passe på. De kan stikke ligesom de levende.
- Hvis de var vrede, da de døde. - Det er som at høre mig selv.
- Jeg er ofte blevet stukket. - Du kan bare stikke igen.
Ja, men jeg har ingen brod.
Nu kan jeg huske dig! Hun må godt komme med.
- Så har jeg to at passe på. - Nemlig. Tag de kufferter.
Kom.
- Må jeg sige farvel til Cricket? - Ja da.
Cricket, jeg vil bare sige farvel. Vi rejser nu. Tak for alt.
- Hej, Slim! Er du glad? - Ja, hvad tror du?